Ghjandaghja

A ghjandaghja 250px Garrulus glandarius Classifica scentifica Regnu Animalia Imbrancamentu Chordata Classa Aves Ordini Passeriformes Famiglia Corvidae Genaru Garrulus Nome binuminale Garrulus glandariusCarl Linnaeus, 17581 250px
A ghjandaghja (Garrulus glandarius) hè un aceddu chì faci parti di a famiglia di i Corvidae. 

Discrizzioni

A ghjandaghja hè una spezia d'aceddu appartinendu à a famiglia di i corvidae. Hè un aceddu di taglia media, misurendu à l'incirca 34 à 35 centimi di lunghezza. U so piumaghju hè per u più grisgiu turchinicciu, incù tacchi neri è bianchi annantu à l'ali è una coda nera imbarrata di bianca. U so bizzicu hè cortu è putenti, di culori neru. Pussedi dinù una puppusgia di piumi neri in capu. 

Ripartizioni

A ghjandaghja hè largamenti sparta in Europa, in Asia uccidintali è in Africa suprana. Omu a trova dinù in certi righjoni d'Asia cintrali. Priferi l'ambienti buscosi, tali i furesti di lecci, di faii è di conifari, ma pò dinù essa ussirvata in i parchi è i giardini. 

 In Corsica 
A ghjandaghja hè mori cumuna è prisenti tuttu l'annu in Corsica.Thibault & Bonaccorsi (1999), Thibault (2006).

 Sistematica 
A ghjandaghja appartene à a famiglia di i corvidae, chì cumprendi altri spezii tali i corbi, i ciacciari è i currachji. Hè stata discrittu par a prima volta da Carl von Linné in u 1758.

Esistini parechji sottuspezii di Garrulus glandarius:
 Garrulus glandarius corsicanus - Corsica 
 Garrulus glandarius glandarius - Auropa di Punenti
 Garrulus glandarius rufitergum - Grandi-Brittania
 Garrulus glandarius hibernicus - Irlanda
 Garrulus glandarius lusitanicus - Portugallu
 Garrulus glandarius fasciatus - Spagna
 Garrulus glandarius corsicanus - Corsica
 Garrulus glandarius ichnusae - Sardegna
 Garrulus glandarius albipectus - Alpi apennini 
 Garrulus glandarius jordansi - Sicilia
 Garrulus glandarius graecus - Balcani 
 Garrulus glandarius cretorum - Creta
 Garrulus glandarius ferdinandi - Turchia è Bulgaria

Cunsirvazioni

A ghjandaghja hè una spezia rilativamenti sparta è a so pupulazioni hè cunsidarata cum'è stabuli. Ùn hè micca attualmenti minacciata d'estinzioni. Eppuri, a distruzzioni di u so ambienti naturali è a caccia eccessiva poni raprisintà minacci par certi pupulazioni lucali. In altri loca, a pupulazioni di ghjandaghji pò essa troppa impurtanti hè incausà danni à i culturi.

 Citazioni 

A ghjandaghja hè stata mintuvata calchì volta in a litteratura è u cantu corsu. Par asempiu:
 in i Canti d'aceddi di Monsignori Di La Fuata:
S'eddu hè a ghjandaghja, mi beffa quistu è quiddu ;
 in a canzona Vergogna à tè di Canta U Populu Corsu:
In quelle campagne brusgiate
Più mancu un cane ùn abbaghja,
Magra trista la ghjandaghja
Canta è stagione malate.
Vergogna à tè chì vende a terra ! 
 in a puisia I pienta di a machja d' Achilli Bartuli:
Andeti à l’affaccatoghju
Ùn ci hè più fuculatoghju
Più cantu di parnici
Calchì raspu di ghjandaghja
Bulendu in quà è ddà
Ùn trovani più à magnà.

Noti

 Rifarenzi 
 Della Foata, Paulu Matteiu, 1973, "Poesie Giocose in lingua vernacula della pieve d'Ornano"
 J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
 J.-C. Thibault, Connaître les oiseaux de Corse - Acelli di Corsica, Ed. Albiana, 2006
 Versini, Saveriu, Parolle di Corsica, 2001, DCL

 Liami 
 L'acelli - Les oiseaux, Ghjuvan Petru Battestini, Adecec, 1982 

Altri prugetti
 20px|link= Garrulus glandarius annantu à Wikimedia Commons.

Categoria:Corvidae
Categoria:Avifauna di Corsica